**DODATOK č. 10**

**k všeobecne záväznému nariadeniu č. 2/2009 o Čistení odpadových vôd v obci Plavecké Podhradie**

Na základe oznámenia ÚRSO zo dňa 21.02.2017 o cene a o zrušení vyhlášky ÚRSO č. 225/2016 Z,z, a jej nahradení vyhláškou č. 21/2017 Z.z. ktorou Úrad zmenil vykonávanie cenovej regulácie na rok 2017 a to s účinnosťou od 1.1.2017, sa Obecné zastupiteľstvo v Plaveckom Podhradí dňa 13.12.2017 uznieslo na zmene všeobecne záväzného nariadenia č. 2/2009 o čistení odpadových vôd v obci Plavecké Podhradie takto :

**Článok 5 Cena za vyčistenie odpadových vôd znie :**

l. Občania sú povinní vlastníkovi ČOV a verejnej kanalizácie zaplatiť za vyčistenie odpadových vôd poplatok podľa množstva odvedenej odpadovej vody v m3.

2. Domácnosti napojené na obecnú kanalizáciu platia za vyčistenie odpadových vôd pre rok 2018 poplatok vo výške :

**0,95 EUR/m³**

3. Platby za stočné sú občania povinní platiť zálohovo, v  rovnakej výške a termíne, v akom platia zálohy za dodávku pitnej vody BVS. Vyúčtovanie sa vykoná v rovnakom termíne ako BVS.

4. Občania sú povinní predložiť zálohové faktúry vystavené BVS ako podklad pre určenie zálohy za stočné.

5. Občania sú povinní doložiť vyúčtovacie faktúry za vodu z BVS za minulé obdobie, kvôli overeniu nahlásených stavov vodomerov a prípadný rozdiel medzi nahláseným a skutočným stavom doplatiť do 10 dní od zistenia nedoplatku.

6. Občania, ktorí si zabezpečujú vývoz kalov vo vlastnej réžii, sú povinní nahlásiť vývoz obsahu žúmp na obecnom úrade. Termín vývozu im bude oznámený na úrade, nakoľko maximálne množstvo prijatých kalov na ČOV sú 2 fekály denne. Poplatok za prijatie jedného fekálu kalov na ČOV je 8.- € .

Tento dodatok nadobúda účinnosť od 1.januára 2018.

Nadobudnutím účinnosti tohoto Dodatku č. 10 k Všeobecne záväznému nariadeniu č. 2/2009 o Čistení odpadových vôd v obci Plavecké Podhradie sa ruší Dodatok č.9 .

Mgr. Milan Kousal

starosta obce

Schválené: 13.12.2017

Vyvesené: 30.11.2017